[{"text_idx": "#000001", "text": "La 19an de januaro c\u0302i-jare aperis nova retejo de UEA. G\u0302ia nomo estas uea.facila, kaj g\u0302i estas videbla c\u0302e: G\u0302ia celo estas prezenti la Esperanto-movadon al novaj esperantistoj per facila lingvaj\u0302o. Tial g\u0302i estas tau\u0306ga por lernantoj, sed espereble g\u0302iaj mallongaj novaj\u0302artikoloj povus esti interesaj ankau\u0306 por pli spertaj esperantistoj. G\u0302i estas senpage abonebla, do ne necesas esti membro de UEA por legi g\u0302in kaj komenti."}, {"text_idx": "#000002", "text": "La artikoloj konsistas c\u0302efe el novaj\u0302oj kaj informoj pri la Esperato-movado, sed estas ankau\u0306 g\u0302eneralaj legaj\u0302oj, informoj pri filmetoj kaj aliaj materialoj troveblaj tra la reto, kalendaro de estontaj kunvenoj kaj aliaj. Estas grave, ke la legantoj ne nur pasive legu, sed sentu sin parto de la afero, do ili havas eblecon komenti sub la artikoloj, prezenti sin en la pag\u0302o \u201cNiaj legantoj\u201d, kaj sendi mallongajn raportojn kaj fotojn pri lokaj agadoj."}, {"text_idx": "#000003", "text": "La facila lingvaj\u0302o de la artikoloj estas bazita sur la iama vortlisto de Kontakto, nun reviziita. Aldonitaj vortoj rilatas plejparte al komputado kaj Interreto, dum estis forigitaj kelkaj vortoj, kiuj ne ofte estas bezonataj en tia retejo. La reviziita vortlisto trovig\u0302as c\u0302e: "}, {"text_idx": "#000004", "text": "La c\u0302efredaktoro estas Anna Lo\u0308wenstein, kaj jam formig\u0302is tuta reto de kunlaborantoj. Emilio Cid, estrarano de UEA, subtenis la projekton ekde la komenco, kaj estas grave mencii la kontribuon ankau\u0306 de ESF, kies subvencio necesis por ricevi la helpon de profesia programisto."}, {"text_idx": "#000005", "text": "Por kontentigi la bezonojn de la novaj esperantistoj, Anna Lo\u0308wenstein ekrilatis kun ILEI kaj Stano Marc\u030cek, la redaktoro de ties revuo Juna Amiko. En tiuj kontaktoj tuj vidig\u0302is, ke tekstoj el Juna Amiko aperos en la retejo uea.facila kaj inverse. Jen pozitiva kunlaboro."}, {"text_idx": "#000008", "text": "1 respondo al Nova retejo de UEA en simpla Esperanto1"}, {"text_idx": "#000009", "text": "Ni atendu ankau\u0306 la retejon \u2013 la lingvaj\u0302o de la \u201ccivito\u201d estas faciligenda \ud83d\ude09"}, {"text_idx": "#000011", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000012", "text": "Demonstraj versioj de \u201cLa Ondo\u201d"}, {"text_idx": "#000013", "text": "Musklaku la kovrilon por legi pliajn informojn."}]